Тереза Мей и Еманюел Макрон обявиха съвместни мерки за сигурността и отбраната Две са нещата , които Брекзит не може да промени - нашата история и нашата георграфия , заяви френският президент Еманюел Макрон след среща с британския премиер Тереза Мей във воената академия Сандхърст . Двете страни оповестиха редица мерки в сферата на сигурноста и отбраната , като изтъкнаха , че независимо от Брекзит , техните отношения остават близки и ще работят в тясно сътрудничество . Въпреки че Брекзит не бе официално обявен като точка в дневния ред , не бе изнанада , че темата присъствше , защото това пряко засяга бъдещите отношения , на което всъщност бе посветена двустранната среща на високо равнище . Британският премиер Тереза Мей наблегна на „ дълбоките и специални отношения “ между Лондон и Париж и обяви инициативи в сферата на отбраната . Британски хеликоптери „ Чинук “ ще бъдат изпратени в Мали в помощ на борбата срещу ислямските екстремисти . По - близо до дома , ние ще се изправим заедно срещу руската агресия в Източна Европа , като Франция ще изпрати войски към предвождания от Великобритания контингент на НАТО в Естония , заяви Тереза Мей . В Сандхърст за първи път всички ръководители на британски и френски тайни служби проведоха среща , на която затвърдиха решимостта си в непримиримата борба срещу тероризма . По въпросите на миграцията Великобритания ще предостави допълнително около 45 милиона паунда за загражедния , камери и специални разпознавателни технологии в Кале , така че да се намали притока на нелегални мигранти . От своя страна Лондон ще приеме повече търсещи политическо убежище , особено деца без придружители .